বিশ্বৰ বিভিন্ন প্ৰান্তৰ লগতে আজি বোকাখাততো চতুৰ্থ সংখ্যক আন্তঃৰাষ্ট্ৰীয় যোগ দিৱস পালন কৰা হয় । এই উপলক্ষে বোকাখাতৰ অফিচাৰ্চ ক্লাবত পুৱাতে আয়োজিত কাৰ্যসূচী বন্তি প্ৰজ্বলনেৰে আনুষ্ঠানিক ভাৱে উদ্বোধন কৰে বোকাখাতৰ মহকুমাধিপতি বিবেক শ্যাম আৰু বোকাখাতৰ প্ৰাক্তন বিধায়ক বলোভদ্ৰ তামুলীয়ে।
বোকাখাতৰ মহকুমা প্ৰশাসনৰ উদ্যোগত 'আয়ুস মিচন', 'আৰ্ট অৱ লিভিং' আৰু গোলাঘাট পশ্চিম উন্নয়ন খণ্ড বোকাখাতৰ সহযোগত বোকাখাতত আয়োজিত আন্তঃৰাষ্ট্ৰীয় যোগ দিৱসৰ কাৰ্যসুচীত প্ৰায় শতাধিক লোকে অংশ গ্ৰহন কৰে।
আয়ুস মিচনৰ জিলা সমন্বয়ক হেমন্ত গগৈ আৰু আৰ্ট অৱ লিভিংঙৰ প্ৰশিক্ষক বিজয় বড়োয়ে যোগ দিৱস কাৰ্যসূচীত উপস্থিত লোকসকলক যোগাভ্যাসৰ প্ৰশিক্ষণ প্ৰদান কৰে।
প্ৰশিক্ষনত বোকাখাত মহকুমাৰ বিষয়া আমোলাৰ উপৰিও বিভিন্ন বিদ্যালয়ৰ ছাত্ৰ-ছাত্ৰী, দল সংগঠনৰ লগতে বোকাখাত মহকুমা সাংবাদিক সন্থা, বোকাখাত প্ৰেছ ক্লাব আৰু ইলেক্ট্ৰনিকচ মেডিয়া জাৰ্নেলিষ্ট এচোচিয়েচনেও অংশ গ্ৰহন কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
